Maandag = Wasdag: Eerste – Kreukels en plooie
Welkom aan almal wat hul wasgoedjies gewas het. Nou kan jy dit hier kom ophang om droog te word of om 'n bietjie lug te gee.
Almal wat Afrikaans skryf is welkom om deel te neem en te kuier. Skryf en dan plak jou skakel asb in by kommentaar sodat ander skrywers/lesers ook kan lees wat jy te se het.
Eerste uitdaging woorde:
Storm, skoene, besittings, teebos, swem
Jy kan al die woorde, net een of twee en selfs gladnie een gebruik nie. Geniet net om in Afrikaans te skryf.
Teebos is my woord.
Ek was en is nog nooit regtig 'n tuinier nie. My belangstelling is meer in natuurlike plantegroei en ook natuurlik dierelewe.
Aangesien ek altyd 'n tuin gehad het was dit vir my 'n hele inspanning om onkruid uit te trek, beddings om te dolwe en dan om gras te sny. Dis egter heerlik om die tuin te beleef as alles netjies en agter mekaar is. Ongelukkig is dit nie so maklik nie.
My man was 'n tuin en plante mens gewees. Hy het egter in siklusse van tuinmaak en nie tuinmaak gelewe. Daardie nie-tuinmaak tye het my nogal gepla want alles was verwaarloos tot hy weer voel dis nou tyd vir ploeg en plant.
Eendag kon ek 'n struik uitsoek vir ons eerste tuin in 1983. Ek het meer van 'n permanente boompie of plant wat min onderhoud nodig het gehou. My keuse het op 'n Teebos geval. Die bos het die fynste ou, pienk met rooi randjie, blommetjies gehad. Die bye was baie lief daarvoor. My Teebos het baie gesukkel om aan die groei te bly omdat die tuinier nie regtig in my struikie belang gestel het nie. Dit was volgens hom altyd 'n ou minderwaadige struikie. Tog het ek in die stillegheid hom vertroetel. Die struikie het, soos sy versorger, die pyn en storms van die lewe oorleef vir die dertien jaar wat ons daar gebly het. Ek weet nie of hy nog daar is nie maar die bossie het my baie vreugde verskaf. Na elke winter was die bossie/struikie telkens weer in volle kleuredos van bloeisels getooi .
Die lekkerste van alles is dat vandag(2019) ek oral teebosse in tuine sien. Elke lente is hul oortrek met bloeisels. Hier groei hul ook wild. Hul is bekend as Manuka struike(trees). Ons het ook in NZ manuka heuning wat 'n baie goeie helende effek het. Veral onder die ouer mense bly die heuning steeds nommer een vir verkoues. Dit word ook uitgevoer omdat dit van uitstaande gehalte is.
Lekker skryf. Tot volgende week Maandag en nuwe woorde.
Published Junie 17, 2019
Categorized as Afrikaans, Maandag = Wasdag, Uitdaging Tagged geniet, skryf, vertel
Junie 17, 2019 om 12:16 nm
Daardie Manuka heuning is so lekker!
Junie 18, 2019 om 12:03 vm
Dis beslis baie lekker maar ook amper onbetaalbaar duur.
Junie 17, 2019 om 6:36 nm
Hoe hartseer maak jy my skielik … *drukkie* ❤
Junie 18, 2019 om 12:06 vm
Die lewe loop maar vreemde draaie. Dankie vir drukkie. Waardeer dit baie.
Junie 20, 2019 om 9:52 vm
Terug pieng: Die storm – toortsie.com
Junie 20, 2019 om 10:24 vm
Dankie dat jy my bloginskrywing hier geplak het. Ek het gedink ek het jou getag, maar het duidelik nie. Dis nou reggestel.
Junie 20, 2019 om 10:33 vm
Okay, dankie. Ek sukkel nog bietjie om my nuwe web aan die gang te kry. Ek moet bv nog die kommentare moderate en het al vergeet hoe om dit te stel. Nou studeer ek eers weer n bietjie, sug!